CELEX: 32006D0427
Language: hu
Date: 2006-06-20 00:00:00
Title: 2006/427/EK: A Bizottság határozata ( 2006. június 20. ) a szarvasmarhafélék fajtatiszta tenyészállatai esetében használt teljesítményvizsgálati módszerek, valamint a tenyészmarhák genetikai értékelési módszereinek megállapításáról  (az értesítés a C(2006) 2376. számú dokumentummal történt)   (EGT vonatkozású szöveg)

22.6.2006   
            
            
               HU
            
            
               Az Európai Unió Hivatalos Lapja
            
            
               L 169/56
            
         
      A BIZOTTSÁG HATÁROZATA
   
   (2006. június 20.)
   a szarvasmarhafélék fajtatiszta tenyészállatai esetében használt teljesítményvizsgálati módszerek, valamint a tenyészmarhák genetikai értékelési módszereinek megállapításáról
   (az értesítés a C(2006) 2376. számú dokumentummal történt)
   (EGT vonatkozású szöveg)
   (2006/427/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel a szarvasmarhafélék fajtatiszta tenyészállatairól szóló, 1977. július 25-i 77/504/EGK tanácsi irányelvre (1) és különösen annak 6. cikke (1) bekezdésének első francia bekezdésére,
   mivel:
   
               (1)
            
            
               A szarvasmarhafélék fajtatiszta tenyészállatai esetében használt teljesítményvizsgálati módszerek, valamint a tenyészmarhák genetikai értékelési módszereinek megállapításáról szóló, 1986. március 11-i 86/130/EGK bizottsági határozatot (2) jelentősen módosították (3). Az áttekinthetőség és érthetőség érdekében ezt a határozatot kodifikálni kell.
            
         
               (2)
            
            
               A Bizottság feladata, hogy módszereket határozzon meg a tenyészmarhák teljesítményének nyilvántartására és genetikai értékelésére
            
         
               (3)
            
            
               Az e határozatban előírt intézkedések összhangban vannak az Állattenyésztés-technikai Állandó Bizottság véleményével,
            
         ELFOGADTA EZT A HATÁROZATOT:
   1. cikk
   A szarvasmarhafélék fajtatiszta tenyészállatainak teljesítményvizsgálati és genetikai értékbecslési módszerei az I. mellékletében megállapított módszerek.
   2. cikk
   A 86/130/EGK határozat hatályát veszti.
   A hatályon kívül helyezett határozatra történő utalásokat úgy kell tekinteni, mintha erre a határozatra vonatkoznának, és azokat a III. mellékletben foglalt megfelelési táblázattal összhangban kell alkalmazni.
   3. cikk
   Ennek a határozatnak a tagállamok a címzettjei.
   
      Kelt Brüsszelben, 2006. június 20-án.
      
         
            a Bizottság részéről
         
         Markos KYPRIANOU
         
         
            a Bizottság tagja
         
      
   
   
      (1)  HL L 206., 1977.8.12., 8. o. A legutóbb a 807/2003/EK rendelettel (HL L 122., 2003.5.16., 36. o.) módosított határozat.
   
      (2)  HL L 101., 1986.4.17., 37. o. A 94/515/EK határozattal (HL L 207., 1994.8.10., 30. o.) módosított határozat.
   
      (3)  Lásd a II. mellékletet.
   
      I. MELLÉKLET
      I.   A tagállamok illetékes hatóságainak jóvá kell hagyniuk a szarvasmarhafélék fajtatiszta tenyészállatai teljesítményének nyilvántartása és genetikai értékbecslése szabályainak meghatározásáért és az értékelés eredményeinek nyilvánosságra hozataláért felelős szervezeteket. A jóváhagyott szervezetek nevéről értesíteni kell a Bizottságot és a többi tagállamot.
      E testületek különösen számot adnak a teljesítményvizsgálati módszerekről, a teljesítményvizsgálat leírási modelljéről, az elemzés statisztikai módszeréről és az egyes értékelt jellemzőkhöz használt genetikai paraméterekről.
      II.   A teljesítmény nyilvántartása
      Minden adatot rögzíteni kell a jóváhagyott testület felelőssége mellett.
      1.   Hústermelő képesség
      a)   Központi sajátteljesítmény-vizsgálat és/vagy ivadékvizsgálat
      
                  i.
               
               
                  Jelezni kell a vizsgálati módszert és a vizsgált állatok számát.
               
            
                  ii.
               
               
                  A vizsgálati jegyzőkönyvben a következőket kell jelezni:
                  
                              —
                           
                           
                              az állomásra való befogadás feltételei,
                           
                        
                              —
                           
                           
                              ha rendelkezésre áll, a vizsgált állatok állomásra bekerülése előtti üzemi teljesítménye,
                           
                        
                              —
                           
                           
                              sajátteljesítmény-vizsgálatkor a vizsgált állatok tulajdonosának személyazonossága,
                           
                        
                              —
                           
                           
                              az állomásra bekerülő vizsgált állatok legmagasabb életkora és az állomáson ezzel egyidejűleg jelen lévő állatok életkor-tartománya,
                           
                        
                              —
                           
                           
                              az állomáson az alkalmazkodási idő hossza és a vizsgálati időtartamok,
                           
                        
                              —
                           
                           
                              az étrend típusa és takarmányozási rendszer.
                           
                        
            
                  iii.
               
               
                  A minimálisan nyilvántartandó tulajdonságok a testtömeg-gyarapodást és az izmoltságot (hústermelő képességet) és, ha rendelkezésre állnak, más olyan tulajdonságokat foglalnak magukban, mint például a takarmányértékesítés és a vágóérték.
               
            Különleges egységek állomásokként is működhetnek a jóváhagyott testület felelőssége mellett.
      b)   Üzemi vizsgálat (telephelyen)
      A vizsgálati módszert és a vizsgálat eredményeinek érvényesítésére szolgáló módszert a jóváhagyott testületnek kell szolgáltatnia. A minimálisan nyilvántartandó tulajdonságok magukban foglalják az élősúlyt és életkort, valamint, ha rendelkezésre állnak, más olyan tulajdonságokat, mint például a hústermelő képesség.
      c)   Vizsgálat a gazdaságokból, valamint az értékesítési és vágási helyekről beszerzett felmérési adatokon keresztül
      Ha rendelkezésre állnak és helyesek az adatok, fel kell jegyezni az élő- és a vágási súlyokat, az eladási árakat, a Közösség vágott-test-minősítési sémája szerint a vágott test osztályba sorolását, a hús minőségét és az egyéb húsjellemzőket.
      2.   Tejtermelési nyilvántartás
      A tejtermelési adatok nyilvántartásának összhangban kell lennie az illetékes nemzetközi testületek (például az Állati Teljesítményvizsgálatok Nemzetközi Bizottság, ICAR) által jóváhagyott elvekkel.
      3.   Szaporodás (másodlagos jellemzők)
      Termékenység, ellési alkalmasság és az élettartam értékelésénél a termékenységgel kapcsolatos adatok (például a vissza nem ivarzott állomány indexe), ellési pontszám és a funkcionális életkor (például szervezeti szilárdság, selejtezési életkor, hasznos élettartam hossza) alapján kell becsülni.
      4.   Küllemi (típus-) értékelés
      Ha sor kerül küllemi értékelés végrehajtására, ezt valamely jóváhagyott vizsgálati rendszer segítségével kell elvégezni.
      III.   Genetikai értékelés
      1.   Alapelvek
      A tenyészállatok genetikai értékelését a jóváhagyott testület felelőssége mellett kell elvégezni és annak a kiválasztási célkitűzésnek megfelelően az alábbi teljesítményjellemzőkre kell kiterjednie:
      
                  —
               
               
                  tejtermelési jellemzők tejelő fajták egyedeinél,
               
            
                  —
               
               
                  hústermelés jellemzői hústermelő fajták egyedeinél,
               
            
                  —
               
               
                  tej- és hústermelés jellemzői vegyes célú fajták egyedeinél.
               
            Ezenkívül ajánlott, hogy a genetikai értékelés a szaporodási teljesítményt és olyan fajták küllemi jellemzőit is tartalmazza, amelyeknél gyakorlat e tulajdonságok nyilvántartása.
      Egy adott állat tenyészértékét az adott állat saját- és/vagy oldalági rokonai teljesítményvizsgálati eredményei alapján számítják ki.
      A genetikai értékelésben alkalmazott statisztikai módszereknek meg kell felelniük az illetékes nemzetközi hatóságok (például ICAR) által jóváhagyott elveknek, és olyan genetikai értékelést kell garantálniuk, amely mentes a fő környezeti tényezők és az adatszerkezet hatásaitól.
      A genetikai értékelés megbízhatóságát determinációs együtthatóként kell mérni az illetékes nemzetközi testületek (például ICAR) által jóváhagyott elvekkel összhangban. Az értékelés eredményeinek nyilvánosságra hozatalakor a megbízhatóságot, valamint az értékelés dátumát is meg kell adni.
      Egy állat ezen tulajdonságok meghatározására hivatalosan kijelölt testületek által meghatározott genetikai sajátosságait és genetikai hibáit a 84/247/EGK bizottsági határozattal (1) összhangban elismert tenyésztői egyesületekkel vagy szövetségekkel egyetértésben nyilvánosságra kell hozni.
      2.   Mesterséges termékenyítésnél alkalmazott bikák genetikai értékelése
      A bikákat a kötelező jellemzőkre kiterjedő genetikai értékelés alá kell vetni és tenyészértéküket nyilvánosságra kell hozni. Más rendelkezésre álló tenyészértékeket is nyilvánosságra kell hozni.
      Ezek a rendelkezések nem alkalmazandók azon fajtákra, amelyeket kihalás fenyeget.
      a)   Mesterséges termékenyítéshez igénybe vett bikák genetikai értékelése tejtermelési jellemzők vonatkozásában
      A tejtermelési tulajdonságok genetikai értékelésében szerepelnie kell a tejhozamnak és összetételnek (tejzsír- és tejfehérje-százalék), valamint a tejtermelési tulajdonságokkal kapcsolatos genetikai képességre vonatkozó egyéb rendelkezésre álló és lényeges adatoknak.
      A tejhasznú fajták mesterséges termékenyítésre használt AI besorolású bikáin végrehajtott genetikai értékelés minimális megbízhatóságának a fő termelési jellemzőkre legalább 0,5-nek kell lennie az ICAR-elvek szerint, a rokonokkal kapcsolatos minden információ figyelembevételével.
      b)   Mesterséges termékenyítéshez alkalmazott bikák genetikai értékelése hústermelési jellemzők vonatkozásában
      E bikák genetikai értékelését az alábbi teljesítményvizsgálati módszerek valamelyikének alapján végzik:
      
                  i.
               
               
                  központi sajátteljesítmény-vizsgálat;
               
            
                  ii.
               
               
                  központi vagy speciális egységben végzett ivadék- és/vagy utódvizsgálat;
               
            
                  iii.
               
               
                  üzemi ivadék- és/vagy utódvizsgálat olyan módon, hogy az utódokat elosztják a teljesítményvizsgálatba vont állományok között, azért hogy a bikák érvényes összehasonlítása lehetséges legyen;
               
            
                  iv.
               
               
                  ivadék- és/vagy utódvizsgálat gazdaságokban, aukciós vásárokon vagy vágóhidakon gyűjtött adatok alapján olyan módon, hogy lehetséges legyen a bikák érvényes összehasonlítása.
               
            Ha a vágott test súlyát, és adott esetben a húsminőségi, hízékonysági és ellési képességi jellemzőket nyilvántartják, e jellemzőket minden más lényeges jellemzővel szerepeltetni kell a bika genetikai értékelésében.
      
         (1)  HL L 125., 1984.5.12., 58. o.
   
   
      II. MELLÉKLET
      A hatályon kívül helyezett határozat és annak módosítása
      
                  A Bizottság 86/130/EGK határozata
               
               
                  (HL L 101., 1986.4.17., 37. o.)
               
            
                  A Bizottság 94/515/EK határozata
               
               
                  (HL L 207., 1994.8.10., 30. o.)
               
            
   
      III. MELLÉKLET
      Megfelelési táblázat
      
                  86/130/EGK határozat
               
               
                  E határozat
               
            
                  1. cikk
               
               
                  1. cikk
               
            
                  —
               
               
                  2. cikk
               
            
                  2. cikk
               
               
                  3. cikk
               
            
                  Melléklet
               
               
                  I. melléklet
               
            
                  —
               
               
                  II. és III. melléklet